CELEX: C2007/082/88
Language: fi
Date: 2007-04-14 00:00:00
Title: Asia T-24/07: Kanne 6.2.2007 — ThyssenKrupp Stainless v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/39
            
         Kanne 6.2.2007 — ThyssenKrupp Stainless v. komissio
   (Asia T-24/07)
   (2007/C 82/88)
   Oikeudenkäyntikieli: saksa
   Asianosaiset
   
      Kantaja: ThyssenKrupp Stainless AG (Duisburg, Saksa) (edustajat: asianajajat M. Klusmann ja S. Thomas)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               riitautettu päätös on kumottava
            
         
               —
            
            
               toissijaisesti päätöksen 2 kohta on kumottava
            
         
               —
            
            
               toissijaisesti kantajalle riitautetussa päätöksessä asetettua sakkoa on kohtuullistettava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission asiassa COMP/39.234 — Seostelisä, uusi päätös, 20.12.2006 tekemän päätöksen K(2006)6765 lopullinen. Riitautetussa päätöksessä käsiteltiin uudelleen asiaa IV/35.814 — Seostelisä ja kantajalle asetettiin sakko, koska Thyssen Stahl GmbH (aikaisemmin Thyssen Stahl AG) rikkoi EHTY:n perustamissopimuksen 65 artiklan 1 kohtaa muuttamalla ja soveltamalla yhteisesti seostelisän viitearvojen laskukaavaa.
   Kantaja esittää kanteensa perusteena kymmenen kanneperustetta:
   
               —
            
            
               
                  nulla poena sine lege -periaatteen loukkaaminen, koska siirtymäsäännösten puuttuessa komissiolla ei ollut toimivaltaa soveltaa takautuvasti EHTY:n perustamissopimusta, jonka voimassa olo päättyi vuonna 2002
            
         
               —
            
            
               asetuksen (EY) N:o 1/2003 (1) lainvastainen soveltaminen, koska sen perusteella voidaan soveltaa vain EY 81 ja EY 82 artiklaa mutta ei EHTY:n perustamissopimuksen 81 ja 82 artiklaa
            
         
               —
            
            
               
                  res judicata -periaatteen loukkaaminen, koska yhteisöjen tuomioistuin on jo tässä asiassa päättänyt lainvoimaisella tuomiolla, että kantaja ei ole aineellisoikeudellisesti vastuussa Thyssen Stahl AG:n lainvastaisesta toiminnasta, josta sitä on syytetty uudelleen ja josta sen on katsottu olevan vastuussa riitautetussa päätöksessä
            
         
               —
            
            
               kantaja ei ole vastuussa yksityisoikeudellisen vastuuta koskevan sitoumuksen vuoksi, koska se on vain toteamuksen luonteinen
            
         
               —
            
            
               laillisuusperiaatteen loukkaaminen, koska sovellettua sanktioperustetta ei ole täsmennetty eikä ole selvää, millä perusteella kantajan on katsottu olevan vastuussa
            
         
               —
            
            
               
                  ne bis in idem -periaatteen loukkaus, koska kantajalle on asetettu sakko saman asiasisällön perusteella jo ensimmäisessä menettelyssä, jossa yhteisöjen tuomioistuin on antanut lainvoimaisen tuomion
            
         
               —
            
            
               rikkominen on vanhentunut
            
         
               —
            
            
               oikeutta tutustua asiakirjoihin on rikottu
            
         
               —
            
            
               oikeutta tulla kuulluksi on rikottu, koska kantajaa vastaan esitetyt huomautukset ovat puutteellisia
            
         
               —
            
            
               sakko on laskettu virheellisesti, kun otetaan huomioon yhteistyöstä vuonna 1996 annettu tiedonanto (2).
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta (ETA:n kannalta merkityksellinen teksti) 16.12.2002 annettu neuvoston asetus (EY) N:o 1/2003 (EYVL L 1, s. 1).
   
      (2)  Komission tiedonanto sakkojen määräämättä jättämisestä tai lieventämisestä kartelleja koskevissa asioissa (EYVL C 207, s. 4).